CELEX: 32017D2266
Language: hr
Date: 2017-12-06 00:00:00
Title: Provedbena odluka Komisije (EU) 2017/2266 оd 6. prosinca 2017. o izmjeni Provedbene odluke (EU) 2016/1138 u pogledu određenih rokova za primjenu standardâ UN/CEFACT-a pri razmjeni informacija o ribarstvu (priopćeno pod brojem dokumenta C(2017) 8089)

8.12.2017   
            
            
               HR
            
            
               Službeni list Europske unije
            
            
               L 324/55
            
         PROVEDBENA ODLUKA KOMISIJE (EU) 2017/2266
   оd 6. prosinca 2017.
   o izmjeni Provedbene odluke (EU) 2016/1138 u pogledu određenih rokova za primjenu standardâ UN/CEFACT-a pri razmjeni informacija o ribarstvu
   
      
         (priopćeno pod brojem dokumenta C(2017) 8089)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (1), a posebno njezine članke 111. i 116.,
   uzimajući u obzir Provedbenu uredbu Komisije (EU) br. 404/2011 od 8. travnja 2011. o detaljnim pravilima za provedbu Uredbe Vijeća (EZ) br. 1224/2009 o uspostavi sustava kontrole Zajednice za osiguranje sukladnosti s pravilima zajedničke ribarstvene politike (2), a posebno njezin članak 146.j,
   budući da:
   
               (1)
            
            
               Sustavi država članica trebali bi omogućivati razmjenu podataka o ribolovnoj aktivnosti i poruka o podacima povezanima s prodajom primjenom standarda Centra Ujedinjenih naroda za olakšavanje trgovine i elektroničko poslovanje (UN/CEFACT) u skladu s člancima 146.g i 146.h Provedbene uredbe (EU) br. 404/2011.
            
         
               (2)
            
            
               Provedbenom odlukom Komisije (EU) 2016/1138 (3) utvrđuju se rokovi za primjenu standardâ UN/CEFACT-a pri razmjeni podataka u ribarstvu.
            
         
               (3)
            
            
               Kako bi se osigurao kontinuitet poslovanja potrebno je uspostaviti prijelazno razdoblje tijekom kojeg se format u uporabi prije 1. studenoga 2017. i format na temelju standarda UN/CEFACT-a mogu upotrebljavati za razmjenu podataka u Uniji te između država članica i trećih zemalja.
            
         
               (4)
            
            
               Potrebno je izmijeniti specifikacije za odgovaranje na zahtjeve za podatke o prodajnim listovima i preuzimanju u cilju usklađivanja tog postupka sa specifikacijama drugih zahtjeva za podatke.
            
         
               (5)
            
            
               Stoga je određene rokove za primjenu tih standardâ UN/CEFACT-a utvrđene Provedbenom odlukom (EU) 2016/1138 primjereno odgoditi.
            
         
               (6)
            
            
               U okviru sastanaka stručne skupine za kontrolu ribarstva – ERS (elektronički sustav bilježenja podataka i izvješćivanja) i radne skupine za upravljanje podacima države članice složile su se da je potrebno utvrditi prijelazno razdoblje, izmijeniti prethodno navedene specifikacije i odgoditi određene rokove.
            
         
               (7)
            
            
               Budući da je prijelazno razdoblje već počelo 1. studenoga 2017., ova bi se Odluka trebala primjenjivati retroaktivno od tog datuma.
            
         
               (8)
            
            
               Provedbenu odluku (EU) 2016/1138 trebalo bi stoga na odgovarajući način izmijeniti,
            
         DONIJELA JE OVU ODLUKU:
   Članak 1.
   Izmjene Provedbene odluke (EU) 2016/1138
   Provedbena odluka (EU) 2016/1138 mijenja se kako slijedi:
   
               (1)
            
            
               u članku 2. dodaju se sljedeći stavci 3. i 4.:
               „3.   Tijekom prijelaznog razdoblja koje završava najkasnije 1. svibnja 2018. svaka razmjena podataka o ribolovnoj aktivnosti između dvije države članice nastavlja se odvijati u formatu koji se upotrebljavao prije 1. studenoga 2017. osim ako obje države članice, pošiljateljica i primateljica, omogućuju razmjenu podataka o ribolovnoj aktivnosti upotrebom novog formata na temelju standarda UN/CEFACT-a.
               4.   Razmjena podataka o ribolovnoj aktivnosti u okviru sporazuma o partnerstvu u održivom ribarstvu nastavlja se odvijati u formatu koji se upotrebljavao prije 1. studenoga 2017. do datuma dogovorenog s dotičnom trećom zemljom.”;
            
         
               (2)
            
            
               članak 3. mijenja se kako slijedi:
               
                           (a)
                        
                        
                           u stavku 1. dodaje se sljedeći podstavak:
                           „Tijekom prijelaznog razdoblja koje završava najkasnije 1. svibnja 2018., svaka razmjena podataka o prodajnim listovima i preuzimanju između dvije države članice nastavlja se odvijati u formatu koji se upotrebljavao prije 1. studenoga 2017., osim ako obje države članice, pošiljateljica i primateljica, omogućuju razmjenu podataka o prodajnim listovima i preuzimanju upotrebom novog formata na temelju standarda UN/CEFACT-a.”;
                        
                     
                           (b)
                        
                        
                           stavak 2. zamjenjuje se sljedećim:
                           „2.   Od 1. studenoga 2018. sustavi država članica moraju za aktivnosti koje se obavljaju od tog datuma nadalje omogućivati slanje zahtjeva za podatke o prodajnim listovima i preuzimanju iz članka 146.h stavka 3. Provedbene uredbe (EU) br. 404/2011, kao i odgovaranje na takve zahtjeve, u formatu iz standarda UN/CEFACT-a P1000-5.”.
                        
                     
         Članak 2.
   Primjena
   Ova se Odluka primjenjuje od 1. studenoga 2017.
   Članak 3.
   Adresati
   Ova je Odluka upućena državama članicama.
   
      Sastavljeno u Bruxellesu 6. prosinca 2017.
      
         
            Za Komisiju
         
         Karmenu VELLA
         
            Član Komisije
         
      
   
   
      (1)  SL L 343, 22.12.2009., str. 1.
   
   
      (2)  SL L 112, 30.4.2011., str. 1.
   
   
      (3)  Provedbena odluka Komisije (EU) 2016/1138 оd 11. srpnja 2016. o izmjeni formata na temelju standarda UN/CEFACT-a za razmjenu informacija o ribarstvu (SL L 188, 13.7.2016., str. 26.).